"Нарадзіўся Генадзь Мікалаевіч Бураўкін 28 жніўня 1936 года на самай поўначы Беларусі – на Полаччыне (Расонскі раён). Даведнікі называюць то Шуляціна, то Тродавічы. Сутыкнуўшыся пры падрыхтоўцы артыкула з гэтым разнабоем, я звярнуўся па тлумачэнне да паэта. Ён зазначыў, што бацькі пусцілі яго на свет белы ў Шуляціне. Там Генадзеў бацька працаваў тады служачым ільнозавода. Але ў вайну Шуляціна згарэла, а тыя жыхары, якім пашанцавала ўцалець, перасяліліся ў Тродавічы. Шуляціна ж ужо не аднавілася. Сама яе назва знікла з геаграфічнай карты.